kardosdrur/scandi-wiki huggingface dataset:
Prins Wilhelm af Schaumburg-Lippe (født 1939)

Prins Vilhelm af Schaumburg-Lippe () (født 19. august 1939) er en prins af tysk og dansk afstamning.

Han er overhoved for Náchod-linjen af fyrstehuset Schaumburg-Lippe.

Han er i familie med de danske konger, med hertugerne af Glücksborg og med landgreverne af Hessen-Kassel.

Forældre 
Prins Vilhelm er søn af Prins Christian af Schaumburg-Lippe og Prinsesse Feodora af Danmark.

Han er to gange grandfætter til Dronning Margrethe 2., og han tilhører den danske kongeslægt.

Familie 
Prins Vilhelm er gift med Ilona Hentschel, baronesse von Gelgenheimb.

De har to børn:
 Prins Christian af Schaumburg-Lippe (født 1971)
 Prinsesse Desirée af Schaumburg-Lippe

Britisk, men ikke dansk arveret 
Gennem dronning Louise af Damark-Norge (1724 – 1751) er prins Vilhelm er en fjern efterkommer af Georg 2. af Storbritannien. Derfor har han (en teoretisk) arveret til den britiske trone.

Selv om han er dobbelt oldesøn af Frederik 8. af Danmark både gennem sin farmor Prinsesse Louise af Danmark og sin mor Prinsesse Feodora, så har han ikke arveret til den danske trone.

På Frederik 8.s tid havde kvinder ikke arveret til tronen. I 1953 blev kvinder, der nedstammer fra Christian 10., optaget i arvefølgen.

References

Litteratur 
 

Huset Schaumburg-Lippe-Náchod
Jules Bianchi

Jules Bianchi (født 3. august 1989, død 17. juli 2015) var en fransk racerkører. Han kørte i Formel 1 i 2013 og 2014 for Marussia-teamet. Han havde tidligere konkurreret i Formel 3, GP2 og Formel Renault 3,5-liter. Han døde som følge af skader han pådrog sig i en voldsom ulykke under Japans Grand Prix 2014.

Referencer

Eksterne henvisninger 

 

Formel 1-kørere fra Frankrig
Personer fra Nice
Robert Aumann

Robert John Aumann (hebraisk:ישראל אומן Yisrael Aumann; født 8. juni 1930 i Frankfurt am Main) er en israelsk-amerikansk matematiker og professor emeritus ved Det hebraiske universitet i Jerusalem. I 2005 modtog han sammen med Thomas Schelling Nobelprisen i økonomi "for at have udvidet vores forståelse af konflikter og samarbejde gennem spilteoretisk analyse".

Levnedsløb 

Aumann blev født i Frankfurt am Main i Tyskland og flygtede med sine forældre til USA i 1938. Han fik en bachelor-grad i matematik fra City College of New York i 1950 og en master-grad (1952) og ph.d.-grad (1955) i samme fag, begge fra Massachusetts Institute of Technology (MIT). Hans ph.d.-afhandling omhandlede knudeteori.

I 1956 blev han ansat ved det matematiske fakultet på Det hebraiske universitet i Jerusalem, som han har været tilknyttet siden, fra 1968 som professor og fra 2000 som emeritus. Han har derudover været tilknyttet en række amerikanske universiteter, blandt andet som "visiting professor".

I april 1955 blev han gift med Esther Schlesinger i Brooklyn. De havde mødt hinanden i 1953, da Esther, som var fra Israel, besøgte USA. Parret fik i alt fem børn. I 1998 døde Esther, og i november 2005 giftede Aumann sig med hendes søster, Batya Cohn, der var enke.

Forskning 

Aumanns forskningsområde er spilteori, og hans største indsats har ligget inden for området gentagne spil, hvor spillerne mødes i de samme situationer igen og igen. Han har været med til at udvide begrebet ligevægt i forhold til den klassiske Nash-ligevægt og bl.a. arbejdet og skrevet sammen med en anden Nobelpristager inden for området, Lloyd Shapley, der modtog prisen i 2012. Begrebet Aumann-Shapley-prissætning er opkaldt efter de to i fællesskab.

Aumanns Nobelforelæsning med titlen "Krig og fred" omhandlede blandt andet følgende tre temaer:
 Krig er ikke irrationel, men må studeres videnskabeligt for at kunne forstås og i sidste ende overvindes;
 Studier af gentagne spil forskyder vigtigheden af "nu" i forhold til "senere";
 Simplificeret fredsskabelse kan føre til krig, mens våbenkapløb, troværdige krigstrusler og gensidigt sikret ødelæggelse troværdigt kan forebygge krig.

Synspunkter 

Robert Aumann er medlem af den højreorienterede organisation "Professors for a strong Israel" og talte bl.a. offentligt imod Israels tilbagetrækning fra Gaza i 2005. Han var rådgiver for det israelske religiøse zionistiske parti Ahi. Som følge af hans politiske aktiviteter modtog beslutningen om at tildele ham Nobelprisen en del kritik i den europæiske presse, og en underskriftsindsamling, der protesterede mod pristildelingen, tiltrak over tusinde underskrifter fra forskere og intellektuelle fra Israel, Europa og USA. Initiativtagerne mente, at Aumann brugte sine matematiske teorier til at fremme sine egne politiske synspunkter.

Referencer

Eksterne henvisninger 
 Materiale om Robert Aumann på Nobelstiftelsens hjemmeside
 Robert Aumanns hjemmeside ved Det hebraiske universitet i Jerusalem

Nobelprismodtagere i økonomi
Nobelprismodtagere fra USA
Nobelprismodtagere fra Israel
Palle Katring-Rasmussen

Palle Katring-Rasmussen er en dansk forretningsmand og tidligere professionel fitness-atlet. Han vandt i sin aktive karriere VM-guld i 2003, 2004 og 2008 og vandt endvidere titlen som Mr. Universe i både 2008 og 2010. 
Katring-Rasmussen trak sig tilbage fra sporten i 2010 og lever i dag som aktiv investor, strateg, forretningsudvikler og professionelt bestyrelsesmedlem. Han er desuden aktiv amatørtryllekunstner samt foredragsholder. 

Palle Katring-Rasmussen er bedst kendt i offentligheden for sin rolle som bestyrelsesformand for Fodboldselskabet A/S, som i 2010 erhvervede aktiemajoriteten i den engelske fodboldklub Croydon Athletic.

Personer fra Danmark
Atleter fra Danmark
Irak- og Afghanistankommissionen

Irak- og Afghanistankommissionen (også blot kaldet Irak-kommissionen) er en dansk undersøgelseskommission der har som opgave at undersøge Danmarks deltagelse i Irakkrigen og krigen i Afghanistan. Kommissionen blev nedsat med et kommissorium af den 27. juni 2012 under den socialdemokratisk ledede Thorning-Schmidt-regering.
Efter Folketingsvalget 2015 kom den Venstre-ledede Løkke Rasmussen-regering til med et regeringsgrundlag om at nedlægge kommissionen.
Allerede i februar 2015 havde Venstre udtrykt ønske om at lukke kommissionen.

Organisation 
Kommissionen bestod oprindeligt af vicepræsident ved Sø- og Handelsretten Michael B. Elmer indstillet af landsretterne, advokat Jeppe Skadhauge indstillet af Advokatsamfundet og professor ved Aarhus Universitet dr.jur. Jørgen Albæk Jensen indstillet af Justitsministeriet. Elmer blev udpeget som formand.
Han ragede dog uklar med de to andre medlemmer af kommissionen i sådan en grad, at han valgte at træde tilbage i februar 2015,
og den 31. marts 2015 blev landsdommer Michael Kistrup udnævnt som ny formand.
Kommissionens medlemmer var således udelukkende jurister uden nødvendigvis ekspertise i politik, militære operationer og udenrigspolitik.

Udover kommissionens egentlige medlemmer havde den et sekretariat bestående af 5 navngivne ansatte, 4 studentermedhjælpere og advokat Jens Lund Mosbek udpeget som udspørger.

Kommissionen havde til huse på Fremtidsvej i Buddinge.
Frem til første kvartal 2015 havde kommissionen haft udgifter på godt 14 millioner kroner.

Arbejde 
Kommissionen havde d. 30 april indkaldt en række personer til at afgive forklaring for kommissionen fra november 2015 og frem til februar 2016. Denne første runde af afhøringer skulle belyse grundlaget for at Danmarks krigsdeltagelse. Dette inkluderede blandt andet tidligere statsminister Anders Fogh Rasmussen, tidligere udenrigsminister Per Stig Møller, Peter Taksøe-Jensen, Tobias Elling Rehfeld og fhv. departementschef i statsministeriret Nils Bernstein.

Nedlæggelse 
Løkke-Rasmussen-regeringens beslutning om at nedlægge kommissionen medførte at en række oplysninger kom frem.
Det var hemmeligholdte dokumenter der viste at Forsvaret havde aftale med det amerikanske firma Blackwater.
Der fremkom også oplysninger om at en militærpoliti-fangedatabase var "konstateret tabtgået".

Flere militærfolk kommenterede nedlæggelsen.
Hovedorganisationen af Officerer i Danmark mente således at "det sender et dårligt signal og det er problematisk, hvis ikke man får afsluttet de to missioner på ordentlig vis".

To online underskriftindsamlinger nåede over 20.000 tilkendegivelse mod lukningen af kommissionen.

Den tidligere CIA-chef Paul Pillar og Lawrence Wilkerson, som var stabschef for den tidligere amerikanske udenrigsminister Colin Powell, talte i Dagbladet Information i august 2015 for at de lande der deltog kulegraver beslutningen.

Se også 
 Curveball (informant)

Henvisninger 

Danske kommissioner
Irakkrigen
Krigen i Afghanistan (2001-nutid)
Formel 3

Formel 3 (ofte forkortet til F3) er en klasse i motorsport. De mange forskellige F3 mesterskaber som arrangeres i Europa, Australien, Sydamerika og Asien er et vigtigt skridt for mange kører som sigter mod Formel 1. Formel 3 er ofte det første skridt i karrieren for kører der sigter mod en professionel karriere i motorsport, i stedet for blot at være en amatør eller entusiast.

Eksterne henvisninger 
 Historien om Formel 3 

Bilsport
Formelbil

En formelbil er en enkelt persons racerbil hvis karrosseri ikke dækker hjulene. Formlen for formelbiler reguleres af FIA. Siden 1960'erne, er motoren placeret bag føreren.

De konkurrerer i forskellige klasser, hvor Formel 1 er den højeste klasse, for eksempel:

 Formel 1
 Formel 2
 Formel 3
 Formel 3000 som blev erstattet af GP2
 Formel Ford
 International Formula Master
 GP2
 GP3
 Superleague Formula
 Formel BMW
 Formel Renault

Andre lignende formelbiler 
 Indycar
 Champ Car (bort-taget serie)
 Formula SAE

Bilsport
Jonathan Calleri

Jonathan Calleri (23. september 1993 i Buenos Aires, Argentina) er en argentinsk fodboldspiller, der i øjeblikket spiller for Deportivo Alavés.

Titler 
Primera División de Argentina
 2015 med Boca Juniors
Copa Argentina
 2015 med Boca Juniors

Eksterne henvisninger 
Jonathan Calleri på es.bocajuniors.wikia.com
 

Personer fra Buenos Aires
Fodboldspillere fra All Boys
Fodboldspillere fra Boca Juniors
Fodboldspillere fra West Ham United F.C.
Fodboldspillere fra UD Las Palmas
Fodboldspillere fra Deportivo Alavés
Fodboldspillere fra Argentina
Deltagere for Argentina ved sommer-OL 2016
M/S Stena Jutlandica

M/S Stena Jutlandica er en svensk indregistreret færge, bygget i Holland i 1996 og ejet af Stena Line. Den er i rutefart mellem Frederikshavn og Göteborg. Færgen har en længde på 184 meter, en bredde på 28 meter og en dybgang på seks meter. Dens motor har 35.238 hestekræfter. Færgens kapacitet er på 1.500 passagerer og 550 biler.

Færgen kolliderede klokken halv tre natten til 19. juli 2015 med et tankskib i skærgården en times sejlads fra Göteborg. Der kom et hul i skroget, men ingen personer kom til skade. Færgen blev efterfølgende repareret i Odense og sejlede sin første tur efter kollisionen 7. august fra Göteborg.

Referencer 

Færger fra Sverige
Matias Seidelin

Matias Seidelin (født 1970) er en dansk journalist og forfatter.
Han er uddannet cand.mag. i dansk og som historiker fra Roskilde Universitetscenter. 
Han har arbejdet på Politiken (2001–2010), TV 2 (2010–2012) og siden 2013 Jyllands-Posten.
På Jyllands-Posten indgår han i avisens indenlandske gravergruppe sammen med Orla Borg og Morten Pihl.

Seidelin har specielt beskæftiget sig med sikkerhedspolitiske emner. 
I det emne har han skrevet bøgerne Danskeren på Guantánamo (2004, med Hans Davidsen-Nielsen)
og Allahs danske krigere - i FBI's søgelys (2012).
Sidstnævnte var nomineret til Weekendavisens Litteraturpris i 2012.
For en artikelserie om den tidligere irakiske hærchef, Nazar al-Khazraji, modtog han i 2004 Hørupprisen.

Henvisninger 

Journalister fra Danmark
Faglitterære forfattere fra Danmark
Journalister ved Politiken
Journalister ved Jyllands-Posten
Ansatte ved TV 2
MS Seattle

MS Seattle var et tysk stykgodsskib og motorskib. Lasten om bord varierede, men hun transporteres hovedsagelig trælast og tømmer. På den sidste tur havde hun også 30.000 kasser med appelsiner. Den sidste tur havde været dramatisk. Skibet blev taget under blokade i de Nederlandske Antiller. Blokaden blev brudt, skibet undslap og kursen blev sat nordover til Island. Derfra sejlte skibet til Tromsø i Norge, hvorfra skibet havde fået tilladelse fra de neutrale norske myndigheder til at sejle rundt den norske kyst og ind i Østersøen. Sidste stop i Norge var Kristiansand, hvor skibet mødte sin endelige skæbne.

Krydsild under den tyske invasion 

Skibet var ved daggry 9. april 1940 på vej fra Kristiansand, da hun kom under krydsild mellem de tyske invasionsstyrker under ledelse af den tyske krydser Karlsruhe og den norske Odderøya Fæstning. De norske styrker troede, at MS Seattle var et civilt fartøj, der støttede de tyske krigsskibe, og begyndte at skyde med 150 mm kanoner. Skibet vendte om og sejlede mod havnen i Kristiansand. MS Seattle blev udsat for hård beskydning og der brød ud brand. Besætningen gik til redningsbådene, mens skibet blev opgivet, drivende og brændende i Kristiansandsfjorden. Når besætningen kom i land, blev de holdt som krigsfanger, indtil den følgende dag. MS Seattle lå og fik brænde ud i flere dage. Hun begyndte så at tage ind vand og sank.

Vragdykning, en farlig sport 

Vraget af skibet er et populært, men meget farligt mål for dykkere. Vraget ligger på en stejl havskrænt, hvor agterenden ligger på 28 meters dybde, mens det på dybeste sted ligger på hele 72 meters dybde. På vraget er opstået flere dødsulykker. Blandt andet i 2010, hvor to danske dykkere, fra den århusianske dykkerklub Nautica, mistede livet under et dyk ved vraget. Den ene dykker, en 38 årig mand fra Hørning, blev fundet i 2011 inde i vraget i et fragtrum på 55 meters dybde.

Kilder 
 Kampen om Kristiansand  af den tyske kontreadmiral Otto Schenk (1940), side 6 
 Arnold Kludas: Die Geschichte der deutschen Passagierschiffahrt Bd.IV Vernichtung und Wiedergeburt 1914 bis 1930, Schriften des Deutschen Schiffahrtsmuseum, Bind 21 
 MS Seattle  www.teknisk-dykking.net 
 MS Seattle www.dykkepedia.no 
 Skipsvrak: MS Seattle Riksantikvaren / Kulturminnesøk 

Seattle, MS
Skibe fra 2. verdenskrig fra Tyskland
Norge under 2. verdenskrig
International Federation of American Football

International Federation of American Football forkortet IFAF er et internationalet forbund for nationale organisationer inden for amerikansk fodbold. IFAF har sit hovedkvarter i La Courneuve i Frankrig. Den nuværende præsident er Richard MacLean. IFAF organiserer IFAF World Championship som holdes hvert 4. år.

Struktur 

European Federation of American Football (EFAF)
Pan American Federation of American Football (PAFAF) 
Asian Federation of American Football (AFAF)
Oceania Federation of American Football (OFAF) – Note: New Zealands repræsentanter blev smidt ud af OFAF

Noter

Eksterne henvisninger 
International Federation of American Football 

Etableret i 1998
Amerikansk fodbold
Internationale sportsorganisationer
Beacon Press

Beacon Press er et amerikansk forlag med hovedkontor i Boston. Forlaget blev stiftet i 1854 af American Unitarian Association og siden 1961 er forlaget en del af Unitarian Universalist Association (UUA).

Forlaget har udgivet bøger om et bredt udvalg af emner, men den mest kendte udgivelse er nok The Pentagon Papers. Senator Mike Gravel havde indleveret 4100 af de 7000 sider, rapporten bestod af, til et senatsudvalg, han var formand for. Disse 4100 sider valgte Beacon Press at udgive.

Beacon Press begyndte i 1976 at samle sine religiøse udgivelser under forlagsnavnet "Skinner House". Skinner House er siden blevet selvstændigt, men ejes stadig af UUA.

Kilde 

Forlag fra USA
International Military Sports Council

International Military Sports Council (IMSC) eller Conseil International du Sport Militaire (CISM) blev grundlagt i 1948, på initiativ af Danmark, Frankrig og Benelux og er en af de største multidisciplin organisationer i verden. CISM er den næststørste multi-sport disciplin organisation efter Den Internationale Olympiske Komité, og holder mere end 20 konkurrencer årligt.

Noter

Eksterne henvisninger 
 Conseil International du Sport Militaire

Etableret i 1948
Internationale sportsorganisationer
Dansk Militært Idrætsforbund

Dansk Militært Idrætsforbund;  forkortet DMI er oprettet den 23. november 1918 og og er en sammenslutning af idrætsforeninger i Forsvaret  og Hjemmeværnet. Forbundet består af 43 forbundsforeninger med ca. 14.400  medlemmer (pr. januar 2022) .

Formål 

DMI har til formål at fremme interessen for den frivillige idræt inden for Forsvaret ved blandt andet at:

 understøtte medlemsforeningerne i deres arbejde for idrætssagen
 udarbejde regler for militæridræt og konkurrencer heri,
 virke for afholdelse af idrætskonkurrencer/-stævner inden for Forsvaret
 udskrive og afholde de danmarksmesterskaber, hvis arrangement Danmarks Idræts-Forbund (DIF) har overdraget til DMI

DMI's idrætsvirksomhed har tre dimensioner:

 idræt i bredden - de mange forskelligartede idrætter for alle, uanset alder,køn eller fysik ¨
 eliteidræt - DIF mesterskaber, herunder forbundets landshold
 idræt i længden - idræt gennem hele livet

Organisation 

Forbundet har siden sin oprettelse været medlem af Danmarks Idrætsforbund (DIF), hvor det er registreret som såvel tværgående idrætsforbund, som specialforbund, hvilket kommer til udtryk ved DMI's virke med afholdelse af DIF Danmarksmesterskaber i biathlon orientering, feltsport og militær femkamp og ved gennemførelse af DMI forbundsmesterskaber. 

Dansk Militært Idrætsforbund er en selvstændig idrætsorganisation - uafhængig af Forsvaret - men nært forbundet hermed. Forbundets hjemsted er København.

DMI anliggender varetages og ledes af:

 Repræsentantskabet  Generalsekretær: Bitten Vesterlund  Vicegeneralsekretær: Jan N. Vesthede
 Bestyrelsen Formand: Susanne Kiholm Lund

Noter

Eksterne henvisninger 
Dansk Militært Idrætsforbund

Etableret i 1918
Militæridræt
Militært Idrætsforbund
Ramhusen

Ramhusen er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Ramhusen er beliggende i marsken og grænser mod øst til kommunen Eddelak og mod syd til byen Brunsbüttel.
Ud over Ramhusen ligger der, i den landligt prægede kommune, landsbyerne og bebyggelserne Diekshörn, Schüttung, Triangel, Wischweg og Wöppenstieg.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Schmedeswurth

Schmedeswurth er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Schmedeswurth er en marskkommune beliggende mellem Marne og Brunsbüttel ved Bundesstraße 5. I kommunen ligger ud over Schmedeswurth, bebyggelserne Auenbüttel, Ostermenghusen, Schmedeswurtherwesterdeich og Westermenghusen.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Poop

En Poop er et opbygget agterdæk, højere end midtskibs. Under poopen er kahytter for officerer og kabyssen placeret. En Poop kan kan derimod også være et engelsk ord, for afføring.

Skibsterminologi
Udbryderkonge

En Udbryderkonge kaldes en person som er mester i at slippe fra fængsler. Ordet bruges også om en illusionist  eller en cirkusartist, der på tilsyneladende uforklarlig vis, kan åbne alle låse og lænker. Harry Houdini var udbryderkonge.

Eksterne kilder og henvisninger 

ordnet.dk 

Cirkusartister
Ord og vendinger
The Hunger Games: Mockingjay - Del 2

The Hunger Games: Mockingjay - Del 2 er en amerikansk film fra 2015. Filmen er instrueret af Francis Lawrence, og Jennifer Lawrence ses i hovedrollen som Katniss Everdeen.

The Hunger Games: Mockingjay - Del 2 havde premiere 19. november 2015 i de danske biografer.

Medvirkende 

Jennifer Lawrence som Katniss Everdeen
Josh Hutcherson som Peeta Mellark
Liam Hemsworth som Gale Hawthorne
Woody Harrelson som Haymitch Abernathy
Elizabeth Banks som Effie Trinket
Sam Claflin som Finnick Odair
Philip Seymour Hoffman som Plutarch Heavensbee 
Jena Malone som Johanna Mason
Julianne Moore som President Alma Coin
Stanley Tucci som Caesar Flickerman
Donald Sutherland som President Coriolanus Snow
Willow Shields som Primrose Everdeen
Jeffrey Wright som Beetee Latier
Natalie Dormer som Cressida
Mahershala Ali som  Boggs
Paula Malcomson som Mrs. Everdeen
Stef Dawson som Annie Cresta
Gwendoline Christie som Commander Lyme 
Patina Miller som Commander Paylor
Evan Ross som Messalla
Wes Chatham som Castor
Elden Henson som Pollux
Meta Golding som Enobaria
Michelle Forbes som Lieutenant Jackson 
Omid Abtahi som Homes
Misty Ormiston som Leeg 1 
Kim Ormiston som Leeg 2 
Eugenie Bondurant som Tigris
Nelson Ascencio som Flavius
Brooke Bundy som Octavia
Robert Knepper  som Antonius
Sarita Choudhury som Egeria

Referencer

Eksterne henvisninger 
 
 
 

Amerikanske film fra 2015
Science fiction-film fra USA
Actionfilm fra USA
Film baseret på bøger
Mockingjay - Del 2
Thrillerfilm fra USA
Engelsksprogede film
Sertralin

Sertralin (Udgivet under navnet Zoloft, Lustral , Selektra og andre) er et antidepressivum af klassen selektive serotoningenoptagshæmmere (SSRI). Det blev først introduceret på markedet af Pfizer i 1991. Sertralin anvendes til behandling af depression. Midlet anvendes desuden ved angst for samvær med andre (socialfobi), panikangst, stress efter ulykker eller lign. voldsomme hændelser (posttraumatisk stresstilstand (PTSD)) samt tvangsforestillinger og -handlinger (obsessiv-kompulsiv tilstand (OCD)).

I 2013 var sertralin det mest ordinerede antidepressivum og næstmest ordinerede psykofarmaka (efter Alprazolam) på det amerikanske marked med over 41 millioner recepter.

Referencer 

Aminer
Pfizer
Antidepressiva
Faxe Kondi (sang)

"Faxe Kondi" er en sang med Klumben og Raske Penge. Sangen solgte 2x Platin (streaming), Guld (track) og fået over 3 millioner visninger på YouTube. Sangen udkom officielt i 2012 på Klumbens album Fra Klumben Til Pladen.

Priser og nomineringer 

|-
|rowspan=1|2012
|Faxe Kondi
|Årets Danske Hit - GAFFA-Prisen
|
|-
|rowspan=2|2013
|Faxe Kondi
|Årets Hit - Zulu Awards
|
|-
|Faxe Kondi
|P3 Lytterhittet - P3 Guld
|
|}

Se også 
 Faxe Kondi

Kilder

Eksterne henvisninger 
 Klumben & Raske Penge - Faxe Kondi  på YouTube
 Tekst til: Faxe Kondi  på RaskePenge.dk

Sange fra Danmark
Faxe Kondi (flertydig)

Faxe Kondi har flere betydninger:

 Faxe Kondi – en dansk sodavand.
 Faxe Kondi (sang) – en sang af Klumben og Raske Penge
Durham Castle

Durham Castle er en normannisk borg i byen Durham i England. Siden 1840 har hele borgen været brugt til Durham Universitys college. Den er åben for offentligheden på guidede ture, da den er hjem for over 100 studerende. Borgen står på toppen af en bakke ved floden Wear på Durhams halvø overfor Durham Cathedral. Den og borgen er på UNESCOs Verdensarvsliste

Se også  
 Liste over borge og slotte i England

Eksterne henvisninger 
 UNESCO's side 

Verdensarvsområder i Storbritannien
Slotte i County Durham
Castle